

APVIENOTO NĀCIJU ORGANIZĀCIJA

PASTA ADRESE: *UNITED NATIONS, N. Y.* *10017*

TELEGRĀFA ADRESE: *UNATIONS NEWYORK*

Atsauce: *C.N.126.2018.TREATIES-XVIII.10* (depozitāra paziņojums)

ROMAS STARPTAUTISKĀS KRIMINĀLTIESAS STATŪTI

ROMA, 1998. GADA 17. JŪLIJS

8. PANTA GROZĪJUMI

(REDZI AFEKTĒJOŠI LĀZERIEROČI)

Apvienoto Nāciju Organizācijas ģenerālsekretārs, pildot savus depozitāra pienākumus, paziņo:

2017. gada 14. decembrī, Romas Starptautiskās krimināltiesas statūtu Dalībvalstu Asamblejas 12. plenārsēdē Puses saskaņā ar Romas Starptautiskās krimināltiesas statūtu 121. panta 1. un 2. punktu ar Rezolūciju ICC-ASP/16/Res.4 pieņēma grozījumus Romas Starptautiskās krimināltiesas statūtu 8. pantā, lai tajā iestarpinātu jaunu 2. punkta b) apakšpunkta xxix) daļu un e) apakšpunkta xviii) daļu par īpaši konstruētiem ieročiem, kuriem vienīgā kaujas funkcija vai viena no kaujas funkcijām ir nepārejoša redzes zuduma radīšana neapbruņotai redzei, tas ir, atsegtām acīm vai acīm ar redzi koriģējošām ierīcēm.

Pielikumā ir pievienota grozījumu teksta kopija arābu, ķīniešu, angļu, franču, krievu un spāņu valodā.

2018. gada 8. martā.



Zināšanai. Dokuments attiecas uz tām ārlietu ministriju un starptautisko organizāciju struktūrvienībām, kuras ir atbildīgas par līgumiem. Depozitāra paziņojumus izdod tikai elektroniskā veidā. Pastāvīgajām pārstāvniecībām Apvienoto Nāciju Organizācijā depozitāra paziņojumi ir pieejami Apvienoto Nāciju Organizācijas līgumu apkopojumā interneta vietnē https://treaties.un.org, sadaļā *Depositary Notifications (CNs)* (Depozitāra paziņojumi (*CNs*)). Turklāt gan pastāvīgās pārstāvniecības, gan arī citas ieinteresētās personas var pieteikties depozitāra paziņojumu saņemšanai e-pastā, ko var izdarīt līgumu sadaļā, izvēloties *Automated Subscription Services* (Pieteikšanās jaunumu saņemšanai), kas ir pieejama arī interneta vietnē https://treaties.un.org/Pages/Login.aspx?lang=\_en.

## *C.N.126-2018.TREATIES-XVIII-10*

Pielikums

Grozījumu teksts angļu valodā

**Grozījumi, kas iestarpināmi kā Romas statūtu 8. panta 2. punkta b) apakšpunkta xxix) daļa un e) apakšpunkta xviii) daļa:**

“tādu īpaši konstruētu lāzerieroču lietošana, kuriem vienīgā kaujas funkcija vai viena no kaujas funkcijām ir nepārejoša redzes zuduma radīšana neapbruņotai redzei, tas ir, atsegtām acīm vai acīm ar redzi koriģējošām ierīcēm;”